cyanic-selkie/wikianc huggingface dataset:
Milans Bartovičs
Spēlētāja karjera
Profesionāļa karjeru Bartovičs sāka 2000.—01. gada sezonas otrajā pusē, kad debitēja Amerikas hokeja līgas kluba Ročesteras "Americans" sastāvā. Jau nākamo sezonu "Americans" rindās uzbrucējs aizvadīja pilnībā, bet 2002.—03. gada sezonā debitēja arī NHL, aizvadot trīs spēles Bufalo "Sabres" rindās. 2003.—04. gada sezonā "Sabres" sastāvā Bartovičs aizvadīja 23 spēles. 2005. gada 24. oktobrī uzbrucējs tika aizmainīts uz Čikāgas "Blackhawks" vienību, tās sastāvā nākamsezon aizvadot 24 spēles, taču tad atgriezās Eiropā.
2006.—07. gada sezonā uzbrucējs spēlēja Zviedrijas Elitsērijas klubā Malmes "Redhawks", kā arī Šveices hokeja līgas klubā Cīrihes "Lions". 2007. gada vasarā Bartovičs pievienojās Čehijas Ekstralīgas klubam Liberecas "Bili Tygri", tās sastāvā aizvadot nākamās trīs sezonas. 2010.—11. gada sezonu uzbrucējs sāka KHL klubā Mitišču "Atlant", taču drīz atgriezās "Bili Tygri" sastāvā, tajā spēlējot līdz 2012. gada vasarai.
2012.—13. gada sezonā pievienojās KHL vienībai Bratislavas "Slovan", 2013.—14. gada sezonā kļūstot arī par komandas kapteini. "Slovan" sastāvā spēlēja līdz 2016. gada vasarai, kad pārcēlās uz Liberecas "Bili Tygri". No 2018. līdz 2020. gadam spēlēja Slovākijas Ekstralīgas vienībā Trenčīnas "Dukla", kuras sistēmā uzsāka karjeru. 2020. gada aprīļa nogalē paziņoja par karjeras beigšanu.
Mežupīte (Mazupes pieteka)
Mežupīte (arī Mežupe, Miežupe, augštecē Purkājas upīte) ir Mazupes kreisā krasta pieteka Saldus novadā. Iztece no Stūru purva. Tek ziemeļrietumu virzienā mazapdzīvotā, mežainā apvidū. Lielākās pietekas - Akmeņstrauts, Svētaiņu upe, Timrēnu strauts.
Bozaši
Bozaši (kk) ir pussala Kazahstānas rietumos, Kaspijas jūras ziemeļaustrumu piekrastē. Administratīvi ietilpst Manghistau apgabalā. Rietumos to apskalo Manghistau līcis, ziemeļos — Elikoltiks, austrumos — Kaidaks. Dienvidos pussalu norobežo Manghistau kalnu grēda un Manghistau pussala. Ainavā dominē tuksnesis. Dienviddaļā rejlefs paugurains, vietām smilšu barhani. Ziemeļu daļā lielas platības aizņem solončaki un sori. Janvāra vidējā temperatūra −7°С, jūlija — +26°С. Gada vidējais nokrišņu daudzums 200—250 mm. Sakarā ar Kaspijas jūras līmeņa pazemināšanos 20. gadsimta vidū pussalas teritorija ievērojami palielinājās, tagad samazinās.
Pussalas teritorijā ievērojamas naftas un dabasgāzes atradnes, kuru ieguvei izveidota transporta un ražošanas infrastruktūra.
Kooperators (Līksnas pagasts)
Kooperators ir ciems Līksnas pagastā, Augšdaugavas novadā. Atrodas 227 km attālumā no Rīgas.
Štarks
Štarks (de — 'stiprais'; sieviešu dzimtē Štarka) ir vācu cilmes uzvārds. Cilvēki ar šo uzvārdu:
Klauss Allofss
Kā uzbrucējs, kopumā 15 sezonās Vācijas Bundeslīgā 424 mačos guvis 177 vārtus, divas reizes kļūstot par sezonas labāko vārtu guvēju. Lielu daļu karjeras pavadījis Fortuna Düsseldorf un 1. FC Köln komandās. Ar Olympique Marseille 1989. gadā kļuvis par Francijas čempionu, savukārt ar Werder Bremen 1993. gadā uzvarējis Bundeslīgā.
1998. gadā kļuvis par Fortuna Düsseldorf galveno treneri, bet sezonas vidu ticis atlaists. No 1999. līdz 2012. gadam bijis Werder Bremen ģenerālmenedžeris.
Spēlētāja karjera
Fortuna Düsseldorf
1. FC Köln
Marseille
Werder Bremen
RIetumvācija
Individuālie sasniegumi
Maņu orgānu sistēma
Maņu orgānu sistēma jeb sensorā sistēma ir daļa no nervu sistēmas, kas nodrošina apkārtējās vides kairinājumu uztveršanu. Maņu orgānu sistēma sastāv no receptoriem, nerviem un smadzeņu reģioniem, kas apstrādā uztverto kairinājumu. Pastāv piecas maņas: redze, dzirde, garša, oža un tauste. Redzes, dzirdes un ožas orgāni kairinājumu uztver no attāluma, bet garšas un taustes orgāni — tiešā kontaktā. Pastāv teorija arī par sesto maņu, kas varētu būt intuīcija vai priekšnojautas.
Kā arī pastāv cita teorija, ka cilvēkam (un ne tikai cilvēkam) ir daudz vairāk maņu nekā 5 vai 6. To skaitā ietilpst laika, līdzsvara un paātrinājuma sajūta.
Ikaviņa
Ikaviņa (arī Ikava) ir Veclisiņas kreisā krasta pieteka Madonas novadā.
Pilnībā regulēta, tek dienvidu virzienā, paralēli Meirānu kanālam, tikai pretējā virzienā. Ietek Veclisiņā netālu no tās ietekas Meirānu kanālā. Vidustecē upi šķērso valsts autoceļš V843 (Barkava – Lubāna).
Trejasmens
Trejasmens ir 2000. gadā Ropažos izveidota tradicionālās tautas mūzikas kopa. Līdz šim Trejasmens ir izdevis 5 studijas albumus.
Vēsture
2009. gadā izdevniecība „Lauska” laida klajā kopas debijas albumu „Trejasmens”, kurā iekļautas latviešu un līvu tautasdziesmu apdares un dalībnieku pašsacerētas dziesmas par Meteni, Miesmeti, Jāņiem, kā arī karavīru dziesmas un mitoloģiskas dziesmas. Ierakstā piedalās arī dalībnieki no tautas mūzikas kopām „Pērkonītis”, „Skandinieki”, „Vilki”, „Vilkači” un „Livonieši”.
2016. gada 11. novembrī kopa publicēja kara dziesmas „Mīļi lūdzu sav' māsiņu” un „Aiz tiem augstiem kalniem” no topošā albuma. 2016. gada 29. novembrī izdevniecība „Lauska” izdeva kopas Ropažu novada kultūrvēsturei un folklorai veltītu dubultalbumu „No ropažnieku dzīves”. Albuma pirmajā diskā iekļautas Ropažu novada tautasdziesmas, bet otrajā — dzejoļu, nostāstu, teiku un hroniku fragmentu lasījumi. Izdevumā iekļauta arī grāmatiņa ar Ropažu vēstures izklāstu un vēsturiskiem attēliem. Tā atvēršana un atvēršanas koncerts notika 2016. gada 2. decembrī Ropažu Kultūras un izglītības centrā.
Maņa
Maņa ir spēja uztvert iekšējās un ārējās vides kairinājumus un tos izvērtēt. Maņas nodrošina apkārtējās vides uztveri. Izšķir piecas pamata maņas — redzi, dzirdi, ožu, garšu un tausti. Redzes, dzirdes un ožas orgāni kairinājumu uztver no attāluma, bet garšas un taustes orgāni — tiešā kontaktā. Pastāv teorija arī par sesto maņu, kas varētu būt intuīcija vai priekšnojautas.
CentraleSupélec
CentraleSupélec ir Francijas Parīzes Saklē Universitātes inženieru augstskola, kas atrodas Žifa pie Ivetas, Francijā. Tā tika dibināta 2015. gada 1. janvārī, stratēģiski apvienojoties divām prestižām Francijas augstskolām École Centrale Paris un Supélec. Tā ir viena no Parīzes-Saklē Universitātes sastāvdaļām.
Tā ir viena no galvenajām Parīzes Saklē Universitātes, TIME (Top Industrial Managers for Europe) tīkla un arī Eiropas inženierzinātņu skolu asociācijas CESAER dibinātājām.
Noslēgta sistēma
Noslēgta (slēgta) sistēma ir fizikāla sistēma, kuras raksturojums dažādās jomās ir atšķirīgs.
Dubultā dzīve, sekss un PSRS
"Dubultā dzīve, sekss un PSRS" ir 2018. gadā izdota Latvijas un Francijas kopražojuma dokumentālā filma. Filmas režisore ir Ināra Kolmane.
Sižets
Tā kā padomju laikos sekss kā personiskās brīvības izpausme bija viens no totalitārisma slēptajiem ienaidniekiem, šī tēma PSRS pamatā bija aizliegta. Lai arī bērni dzima, praktiski sekss tika pasludināts par neesošu. Filmā tiek stāstīts par antiseksuālu eksperimentu, kurš cieta neveiksmi par spīti tam, ka šim eksperimentam tika pakļauta piektdaļa no pasaules sauszemes teritorijas.
Kopči
Kopči ir ciems Mežvidu pagastā, Kārsavas novadā. Atrodas 265 km attālumā no Rīgas.
Apdzīvotā vieta atrodas pie autoceļa A13.
Olivera Prokopoviča
Olivera Prokopoviča (sr;  — 2007. gads, arī Olivera Bjelajaca-Prokopoviča) bija Serbijas starptautiskā meistare šahā (1979), Dienvidslāvijas sieviešu šaha čempionāta uzvarētāja (1978).
Biogrāfija
1970. gadu beigās un 1980. gadu sākumā bijusi viena vadošajām Dienvidslāvijas šahistēm. 1978. gadā uzvarējusi papildu mačā par Dienvidslāvijas sieviešu šaha čempiones nosaukumu. 1979. gadā Alikantē piedalījusies Pasaules sieviešu šaha čempiones nosaukuma izcīņas cikla starpzonu turnīrā, kurā kopā ar savu tautieti Gordanu Markoviču dalījusi 13.-14. vietu. Divas reizes pārstāvējusi Dienvidslāviju Pasaules šaha olimpiādēs (1978, 1980). Par panākumiem turnīros FIDE 1978. gadā viņai piešķīra starptautiskās meistares (WIM) nosaukumu.
Miķelis Bite
Miķelis Ādolfs Voldemārs Bite (dzimis, miršanas datums nav zināms) bija Latvijas politiķis. Bijis 4. Saeimas deputāts, Latvijas Komunistiskās partijas biedrs.
Biogrāfija
Pēc Ulmaņa apvērsuma par darbību komunistu partijā viņam 1934. gada jūnijā piespriesti 3 gadi spaidu darbos.
2013. gada Pasaules čempionāts biatlonā
46. Pasaules čempionāts biatlonā notika Nove Mesto Morāvijā, Čehijā, laikposmā no 2013. gada 7. līdz 17. februārim. Čempionātā sacensības notika 11 disciplīnās: sprintā, iedzīšanā, masu startā un stafetēs vīriešiem un sievietēm, kā arī jauktajā stafetē. Visās disciplīnās iegūtie punkti tiek ieskaitīti 2012.—2013. gada Pasaules kausa kopvērtējumā.
Visvairāk medaļu (11) izcīnīja Norvēģijas biatlonisti, tostarp Tūra Bergere ieguva četras zelta un divas sudraba medaļas, bet Ēmils Hegle Svensens četras zelta un vienu bronzas medaļu, tāpat piecas medaļas izcīnīja arī Martēns Furkads (visiem divas zelta medaļas izcīnītas stafetes komandu sastāvā).
Kalendārs
Visi laiki norādīti pēc Latvijas laika.
Veiksmīgākie sportisti
Sportisti, kas ieguva vismaz vienu zeltu vai divas medaļas.
Konstantīns Ludvigs Plāters
Konstantīns Ludvigs Plāters (pl, be; dzimis 1722. gadā, miris ) bija Polijas-Lietuvas kopvalsts politiķis. Inflantijas vaivadijas un Daugavpils stārasts.
Dzīvesgājums
Dzimis 1722. gadā Indricas muižnieka Jana Ludviga Plātera ģimenē, kas 1729. gadā savā īpašumā ieguva arī Krāslavas muižu un 1735.-1736. gadā bija Inflantijas vaivads. 1744. gada 16. augustā Konstantīns Plāters apprecējās ar kņazi Augusti Ogiņsku.
Jau kopš jaunības ieņēma dažādus amatus Polijas-Lietuvas kopvalstī, bija Lietuvas Lielrakstvedis (1746—1754) un Lietuvas Tribunāla maršals (1754), pēc tam Polockas kastelāns (1754—1758), Mscislavas vaivads (1758—1770), Traķu kastelāns (1770).
Ap 1750. gadu Daugavas ielejas malā netālu no Teātra kalnā esošajām Krāslavas ordeņa pils drupām uzsāka celt Krāslavas pili, ko 1791. gadā pabeidza viņa jaunākais dēls Augusts Hiacints Plāters.
Miris 1778. gada 31. martā Krāslavā.
The Pale Blue Eye
The Pale Blue Eye ir 2022. gada ASV mistērijas trillera filma, kuras režisors un scenārija autors ir Skots Kūpers. Filmā galvenās lomas atveido Kristians Beils, Harijs Mellings, Džiliana Andersone, Lūsija Bointone un Roberts Djuvals. Filma balstīta uz Luisa Beiarda 2003. gada romānu ar tādu pašu nosaukumu.
Filmas darbība norisinās 1830. gadā un tā stāsta par detektīvu Augustusu Landoru (Beils), kurš, kopā ar jaunu Edgaru Alanu Po, izmeklē vairākas slepkavības ASV militārajā akadēmijā.
Filmas The Pale Blue Eye pirmizrāde notika, bet kopš tā ir pieejama straumēšanas platformā Netflix. Filma saņēma pozitīvas kritiķu atsauksmes.
Jevgeņijs Ponasenkovs
Jevgeņijs Ponasenkovs (krievu Евгений Николаевич Понасенков) ir Krievijas publicists, vēsturnieks, režisors un videoblogeris.
Ata Kronvalda fonds
Ata Kronvalda fonds ir sabiedriska organizācija, kuras uzdevums ir Latvijas talantīgāko skolēnu apzināšana un viņu izglītības sekmēšana.
Jevgeņijs Ponasenkovs
Krievijas sabiedrībā visvairāk pazīstams ar savu vēstures revizionismu, sevišķi Krievijas akadēmiskās vēstures vidē ierastās 1812. gada kara faktoloģijas un interpretācijas pārskatīšanu.
Ata Kronvalda fonds
Ik gadu Ata Kronvalda fonds aicina izvirzīt skolotājus, kuru ieguldījums talantīgo skolēnu apzināšanā un viņu tālākizglītošanā, kā arī skolēnu zinātniskās pētniecības darba vadīšanā ir nozīmīgs visā valstī, lai viņiem pateiktu paldies un pasniegtu Ata Kronvalda fonda prēmiju. Tradicionāli apbalvošanas ceremonija notiek Latvijas Valsts prezidenta pilī.
Jevgeņijs Ponasenkovs
Dzīvesgājums
Jevgeņijs Ponasenkovs piedzima 1982. gada 13. martā Maskavā. Viņš bija vienīgais bērns ģimenē, tēvs — kara ārsts, māte — inženiere. Izglītību guva 1287. skolā Maskavā. No 1999. līdz 2004. gadam studēja Maskavas Valsts universitātes Vēstures fakultātē. Pēc paša Ponasenkova pretrunīgajiem izteikumiem, viņš vai nu diplomdarbu neaizstāvēja, tāpēc diploma par iegūtu augstāko izglītību viņam nav, vai diploms ir, bet viņš nav devies uz universitāti to saņemt.
Ata Kronvalda fonds
Dibinātāji
Fondu 1993. gadā dibināja Latvijas Republikas Izglītības ministrija, Latvijas Skolēnu zinātniskā biedrība, akciju sabiedrība "Izglītība", Agnis Andžāns (Latvijas Universitāte), Henriks Danusēvičs (Latvijas Tirgotāju asociācija), Dzintra Paegle (Latvijas Universitāte), Andris Tomašūns (Vidzemes augstskola), Ināra Akmene un Aija Ozola (LR Izglītības un zinātnes ministrija).
Jevgeņijs Ponasenkovs
Rakstu darbi
J. Ponasenkova sarakstītie apjomīgākie darbi (tas ir, neskaitot publikācijas periodiskajos izdevumos):
Ata Kronvalda fonds
Balvas
Labākajām skolām par sasniegumiem skolēnu zinātniski pētnieciskajā darbībā, mācību priekšmetu olimpiādēs un radošajās skatēs pasniedz balvas "Lielā Pūce" un "Mazā Pūce".
Tūja
Tūja var būt:
Troyes AC
Espérance Sportive Troyes Aube Champagne, biežāk zināms kā Troyes AC, ESTAC vai vienkārši Troyes, ir Francijas futbola klubs no Truā Obas departamentā, Šampaņas-Ardēnu reģionā. Tagadējais klubs juridiski dibināts 1986. gadā, lai gan kluba pirmsākumi saistīti ar Union Sportive Troyenne kluba izveidi 1900. gadā. Pašlaik spēlē Ligue 1, Francijas augstākajā līgā. Mājas spēles komanda aizvada Stade de l'Aube stadionā. Troyes AC augstākais sasniegums Francijas čempionātā ir 7. vieta, ko izdevies sasniegt divreiz - 2000.–2001. un 2001.–2002. gada sezonās.
Felicianova (Ciblas pagasts)
Felicianova ir ciems Ciblas novada Ciblas pagastā. Izvietojies pagasta rietumu daļā 14,8 km no novada centra Blontiem, 2,5 km no pagasta centra Ciblas un 280,5 km no Rīgas.
Apdzīvotā vieta izvietojusies pie autoceļa V511 (Mežavepri–Tridņa), Ludzas upes krastos.
Ciems veidojies ap Felicianovas muižu. Pirms 2009. gadā noslēgtās administratīvi teritoriālās reformas atradās Ludzas rajonā.
Ilona Jakubovska
Ilona Jakubovska (1904—?) bija latviešu skolotāja un 1940. gada Tautas Saeimas deputāte.
Pēc Latvijas okupācijas ievēlēta par Tautas Saeimas deputāti no Kurzemes vēlēšanu apgabala.
Tiešā demokrātija
Tiešo demokrātiju bieži aizstāv anarhisti, īpaši anarhosindikālisti.
Kāpessils
Kāpessils ir ciems Tilžas pagastā, Balvu novadā. Atrodas 258 km attālumā no Rīgas.
Apdzīvotā vieta atrodas pie autoceļiem V462, P48.
Tūja (Liepupes pagasts)
Tūja ir apdzīvota vieta Limbažu novada Liepupes pagastā. Izvietojusies Rīgas līča piekrastē Zaķupītes krastos autoceļa P11 galā 10 km no pagasta centra Mustkalniem, 33 km no Salacgrīvas un 75 km no Rīgas.
Apdzīvotā vieta izveidojusies padomju gados pēc Cēsu būvmateriālu rūpnīcas ceha (no vietējā māla ražoja ķieģeļus un drenu caurules; tagad slēgts) uzbūves. Tūjā atrodas kafejnīca (vasaras sezonā vairākas), divi veikali (Elvi un LaTS), vairāki viesu nami, vairāki kempingi, no kuriem lielākie ir "Jūrasdzeņi" un "Krimalnieki". Populāra peldvieta.
Iedzīvotāju skaita izmaiņas
Esošajās robežās, pēc CSB datiem.
Peldošais komats
Peldošais komats jeb peldošais punkts datorzinātnē ir reāla skaitļa aptuvena reprezentācija, iegūstot kompromisu starp diapazonu un precizitāti. Skaitlis tiek glabāts kā noteikts skaits zīmīgo ciparu (saukts par mantisu ), kas pēc tam tiek reizināti ar kāpināšanas rezultātu, kur kāpināmais (saukts par bāzi ) parasti ir divi, desmit vai sešpadsmit, bet kāpinātājs – negatīvs skaitlis. To var izteikt ar šādu formulu:
kur mantisa ∈ Z, bāze ∈ N, kāpinātājs ∈ Z.
Piemērs:
IEEE 754: peldošais komats mūsdienu datoros
Standarts nosaka vairākus cieši saistītus formātus, kas atšķiras detaļās. Divi populārākie no tiem ir:
Ņikita Vitjugovs
Biogrāfija
No 1997. līdz 2007. gadam piedalījies Krievijas junioru šaha čempionātos dažādās vecuma grupās. 2005. gadā uzvarējis Krievijas junioru šaha čempionātā U18 vecuma grupā. 2006. gadā dalījis pirmo vietu Krievijas junioru šaha čempionātā U20 vecuma grupā. 2007. gadā bijis 3. vietā Krievijas junioru šaha čempionātā U20 vecuma grupā. Pārstāvējis Krieviju Eiropas un Pasaules junioru šaha čempionātos, kuros izcīnījis 2 sudraba medaļas: 2005. gada Eiropas junioru šaha čempionātā U18 vecuma grupā un 2006. gada Pasaules junioru šaha čempionātā U20 vecuma grupā.
2002. gadā Sankpēterburgā uzvarējis Mihaila Botviņņika memoriālā. 2005. gadā dalījis pirmo vietu Sankpēterburgas šaha turnīrā Baltās naktis. 2007. gadā Hantimansijskā piedalījies Pasaules kausa izcīņā šahā pēc izslēgšanas sistēmas, kurā 1. kārtā zaudējis Konstantinam Sakajevam. 2008. gadā dalījis pirmo vietu starptautiskajā šaha turnīrā Rennē un uzvarējis Krievijas kausa izcīņā šahā. 2009. gadā izcīnījis bronzas medaļu Krievijas šaha čempionātā. 2011. gadā dalījis pirmo vietu Maskavas starptautiskajā šaha turnīrā Aeroflot Open un Sankpēterburgas šaha kluba sastāvā uzvarējis Eiropas šaha klubu kausa izcīņā. . 2013. gadā dalījis pirmo vietu Gibraltāras šaha festivālā. 2017. gada decembrī izcīnījis 2. vietu Krievijas šaha čempionātā. 2018. gada septembrī Čeļabinskas apgabala Satkas pilsētā dalījis 10.-11. vietu Krievijas vīriešu šaha čempionāta superfinālā. 2019. gada augustā Iževskā izcīnījis 2. vietu Krievijas vīriešu šaha čempionāta superfinālā. 2020. gada decembrī Maskavā dalījis 7.-8. vietu Krievijas vīriešu šaha čempionāta superfinālā.
2021. gada oktobrī Ufā uzvarējis Krievijas šaha čempionāta superfinālā. 2021. gada novembrī Rīgā ierindojies 23. vietā 2021. gada "FIDE Chess.com Grand Swiss" turnīrā.
Pārstāvējis Krievijas komandu lielākajos komandu šaha turnīros:
Par panākumiem turnīros FIDE 2006. gadā Vitjugovam piešķīrusi starptautiskā meistara (IM), bet 2007. gadā - starptautiskā lielmeistara (GM) nosaukumu.
Miķeļstrauts
Miķeļstrauts (arī Miķeļa strauts) ir Druves kreisā krasta pieteka Saldus novada dienvidaustrumos, uz ziemeļiem no Ozolmuižas. Iztek no Lapezera. Tek dienvidrietumu virzienā mežainā apvidū.
Aiviekstes paliene
Aiviekstes palienes putni
Dabas parkā sastopami šādu sugu putni: baltais stārķis, mazais gulbis, ziemeļu gulbis, mazā gaura, niedru lija, mežirbe, rubenis, ormanītis, ķikuts, upes zīriņš, zivju dzenītis, pelēkā dzilna, vidējais dzenis, baltmugurdzenis, sila cīrulis, zilrīklīte, svītrainais ķauķis, mazais mušķērājs, brūnā čakste, dārza stērste.
Korecki
Apdzīvotā vieta atrodas pie autoceļa P48.
Ūdens cietība
Ūdens cietība ir dabīgo ūdens īpašību kopums, kas saistīts ar sārmzemju metālu saturošu sāļu, visbiežāk kalcija un magnija sāļu, koncentrāciju ūdenī. Lai arī ciets ūdens nav kaitīgs cilvēka veselībai, tas var radīt nopietnus draudus dažādām ierīcēm, piemēram, veļasmašīnām, boileriem, trauku mazgājamajām mašīnām un caurulēm, izgulsnējoties tajā kā katlakmens.
Iedalījums
Iedala pēc cietības dabas.
Karbonātu un nekarbonātu cietību sauc par kopējo ūdens cietību, kuru var novērst, pievienojot sodu, nātrija vai kālija fosfātu, kā arī ar katjonītu (jonu apmaiņas sveķu) metodi.
Pēc saules
"Pēc saules" (en) ir 2022. gada Apvienotās Karalistes un ASV drāmas filma, kuras režisore un scenārija autore ir Šarlote Velsa. Filmā galvenās lomas atveido Pols Meskals un Frenkija Korio.
Leopolds Fišmanis
Biogrāfija
Dzimis. Mācījies skolotāju seminārā. Bijis ebreju pamatskolas direktors.
Politikā iesaistījies 1919. gadā. Bijis Tautas padomes loceklis. 1920. gadā ievēlēts Satversmes sapulcē no "Ebreju bloka" saraksta. No 1922. līdz 1925. gadam darbojies 1. Saeimā.
Miris no plaušu vēža.
Kuršu iela (Rīga)
Kuršu iela ir iela Rīgā, Vidzemes priekšpilsētā, Teikā. Tā sākas pie krustojuma ar Lielvārdes ielu un beidzas krustojumā ar ielu, kurai nav nosaukuma. Ielas garums ir 699 metri.
Ielu savienojumi
Kuršu iela krustojas ar:
Skripsti
Skripsti ir ciems Smiltenes novada Drustu pagastā. Atrodas pagasta centrālajā daļā.
Apdzīvotā vieta atrodas pie autoceļa P29.
Makvoriailenda
Pirmo pētniecības staciju salā 1911. gadā izveidoja austrāliešu polārpētnieks Daglass Mosons. Zinātniskā ekspedīcija veica ģeomagnētiskos novērojumus, izgatavoja salas karti, kā pētīja salas botāniku, zooloģiju, meteoroloģiju un ģeoloģiju. Tika izveidota arī radioretranslācijas stacija, kas savienoja Austrāliju ar Antarktīdu. Meteostacijas salā darbojās līdz 1914. gadam, kad tika zaudēts apgādes kuģis Endeavour.
Pastāvīgu pētniecības staciju ANARE salā ierīkoja 1948. gada 25. martā. Stacija vairākkārt pārbūvēta un paplašināta un pašlaik veidojas no 30 atsevišķām ēkām, vecākā no kurām būvēta 1958. gadā. Papildus salā izveidotas piecas lauka nometnes (patvērumi); četri salas austrumkrastā un viena — rietumkrastā. Galvenās izpētes jomas Makvoriailendas stacijā ir bioloģija, augšējās atmosfēras fizika, medicīna, meteoroloģija un klimata izmaiņas.
Baltinavas novada pašvaldības vadītāju uzskaitījums
Šajā uzskaitījumā apkopoti Baltinavas novada pašvaldības vadītāji. Baltinavas novads tika izveidots 2009. gada 1. jūlijā, pārveidojot Baltinavas pagastu par novadu.
Uzskaitījums
{{legend| gold| Mēs - Baltinavai! |border=1px solid #AAAAAA}}
Ivoni
Apdzīvotā vieta atrodas pie vietējā autoceļa V562 (Greivuļi_Ilzeskalns), Kugras ezera krastā.
Ciema teritorijā atrodas valsts nozīmes arheoloģiskais piemineklis - Ivānu senkapi (Zviedru kapi, Kara kalns).
Mauno Koivisto
Mauno Henriks Koivisto (Mauno Henrik Koivisto; dzimis, miris ) bija Somijas devītais prezidents (no 1982. līdz 1994. gadam). Divas reizes bijis premjerministrs, finanšu ministrs. Bijis Somijas Bankas priekšsēdētājs. Koivisto bija pirmais sociāldemokrāts Somijas prezidenta amatā.
Pirmais dzīves posms
Ziemas kara sākumā 1939. gadā 16 gadu vecumā Mauno Koivisto iestājās ugunsdzēsēju dienestā. Turpinājuma karā 1942 gadā viņš pieteicās armijā, kad viņam iestājās iesaukšanas vecums. Koivisto dienēja 35. vieglo kājnieku pulkā Austrumkarēlijā. 1944. gada februārī viņš pieteicās Lauri Terni komandētajā brīvprātīgo kājnieku vienībā, kas veica izlūkošanas uzdevumus aiz frontes līnijas. Kara laikā Koivisto tika apbalvots ar 2. šķiras Brīvības krusta ordeni, un viņam piešķirta kaprāļa dienesta pakāpe.
Pēc kara Koivisto pelnīja iztiku kā namdaris. Vakarskolā ieguva vidējo izglītību. 1947. gadā viņš iestājās sociāldemokrātiskajā partijā, lai cīnītos pret komunistiem. 1948. gadā Mauno ieguva darbu Turku ostā. Decembrī viņš kļuva par ostas strādnieku biroja vadītāju; amatu pildīja līdz 1951. gadam. Viņš publicēja rakstus sociāldemokrātu laikrakstā Sosialisti ar pseidonīmu Puumies (Namdaris).
1949. gada vasarā komunistu kontrolētas arodbiedrības mēģināja gāzt Karla Augusta Fagerholma sociāldemokrātu mazākuma valdību, un Somijas arodbiedrību konfederācijas (SAK) sociāldemokrātiskā vadība paziņoja, ka Hanko osta ir "atvērta vieta", mudinot ostas darbiniekus, kuri atbalstīja likumību, doties turp. Koivisto devās uz Hanko, lai pārņemtu ostas kapteiņa biroju un pieņemtu darbā strādniekus, kas pārtrauktu streiku, jo valdība bija aizliegusi streiku. Komunistu laikrakstos Koivisto tika nosaukts par Somijas ienaidnieku numur viens, jo viņš bija galvenā persona cīņā par arodbiedrību kontroli. Pēc streika sociāldemokrātu mērķis bija iztīrīt aktīvos komunistus no ostām, un tas bija viens no iemesliem, kāpēc Suomen Lastauttajien Liitto (Somijas kravu nosūtītāju asociācija) iesaistīja Koivisto kā ostas inspektoru.
1949. gadā Koivisto iestājās Turku Universitātē. 1951. gadā viņš sāka strādāt par sākumskolas skolotāju. 1952. gadā Mauno apprecējās ar Tellervo Kankānrantu (dzimusi 1929. gadā). 1953. gadā Koivisto absolvēja Turku Universitāti, iegūstot mākslas maģistra un licenciāta grādu. Viņš turpināja socioloģijas studijas, un 1956. gadā ieguva doktora grādu. Koivisto arī bija Turku pilsētas domes loceklis un darbojās kā pilsētas padomnieks.
Baņķiera un politiķa karjera
1957. gadā Mauno Koivisto pārcēlās uz Helsinkiem un sāka strādāt strādnieku krājbankā Helsingin Työväen Säästöpankki; no 1959. līdz 1968. gadam viņš bija bankas galvenais pārvaldnieks. 1968. gadā viņš kļuva par Somijas Bankas priekšsēdētāju; šajā amatā viņš bija līdz 1982. gadam.
1966. gadā sociāldemokrāti uzvarēja vēlēšanās, un tika izveidota valdība Rafaela Pāsio vadībā. Mauno Koivisto kļuva par finanšu ministru. 1968. gada sākumā daudzi sociāldemokrātu biedri bija vīlušies Pāsio vadības stilā, un Koivisto bija galvenais kandidāts, kas varētu nomainīt Pāsio premjerministra amatā; tas notika 1968. gada 22. martā. Viņš premjerministra amatā bija divus gadus, līdz parlamenta vēlēšanām 1970. gadā, kad valdošā koalīcija zaudēja vairākumu Eduskuntā. Koivisto turpināja darbu Somijas bankā. 1972. gadā no 23. februāra līdz 4. septembrim Koivisto bija finanšu ministrs Pāsio otrās valdības laikā.
1981. gada sākumā prezidents Kekonens sāka nožēlot Koivisto iecelšanu par premjerministru, un sāka piedāvāt atbalstu tiem, kas vēlējās atbrīvoties no viņa. 1981. gada pavasarī koalīcijā ietilpstošās Centra partijas biedri uzsāka atkārtotu mēģinājumu gāzt valdību, parlamentā balsojot par neuzticību. Ja tas izdotos, Koivisto nevarētu īstenot prezidenta vēlēšanu kampaņu, esot premjerministra amatā. Kritiskajā brīdī Koivisto izdevās iegūt atbalstu no Somijas Tautas demokrātiskās līgas. Kad Koivisto nosauca par blefu piedāvājumu atkāpties, Kekonenam vairs nebija enerģijas pārspēt valdību.
1981. gada rudenī Kekonenam kļuva pārāk slikti, lai veiktu savus pienākumus, un 26. oktobrī viņš atstāja prezidenta amatu. Koivisto kļuva par valsts prezidenta pienākumu izpildītāju.
Prezidenta vēlēšanu kampaņas laikā Koivisto tika īpaši apšaubīts divos jautājumos: viņa attieksme pret sociālismu un attiecības ar Padomju Savienību. Raksturojot savu attieksmi pret sociālismu, viņš atsaucās uz revizionistu, tirgus ekonomiku atbalstošu sociāldemokrātu Eduardu Bernšteinu, sacīdams: "Svarīga ir kustība, nevis mērķis". Uz žurnālista uzdoto jautājumu, kas bija domāts kā sarežģīts jautājums par attiecībām ar Maskavu, Koivisto atbildēja, ka viņiem par to nav ar ko lepoties. Šī atbilde palielināja viņa popularitāti. Koivisto negribēja tikt ievēlēts ar Maskavas atbalstu.
Vēlētāju aktivitāte vēlēšanās sasniedza gandrīz 90 %. Koivisto ieguva 167 no 301 vēlēšanu kolēģijas balsīm pirmajā kārtā; viņa tuvākais konkurents, Nacionālās koalīcijas partijas kandidāts Hari Holkeri saņēma 58 balsis. Tādējādi Koivisto kļuva par pirmo sociāldemokrātu Somijas prezidenta amatā.
Prezidentūra
Prezidents Koivisto izmantoja mazāk autoritāro vadīšanas taktiku nekā Kekonens, atturoties no dažu viņa prezidenta pilnvaru izmantošanas un sākot jaunu parlamentārisma laikmetu Somijā. No otras puses, viņam dažkārt bija sarežģītas attiecības ar žurnālistiem, kurus viņš sauca par "lemingiem". Viena praktiska problēma, kas apklusināja daudzus žurnālistus, bija Koivisto visaptverošā un filozofiskā daba. Atšķirībā no Kekonena vienkāršajiem un reizēm skarbajiem izteikumiem, šie Koivisto apgalvojumi bieži vien nebija viegli interpretējami.
Kā Somijas ārpolitikas līderis viņš turpināja Kekonena līniju (izvairīties no jebkādiem konfliktiem ar PSRS) līdz pat Padomju Savienības sabrukumam. Viņš arī turpināja nodibināto praksi padomju pārbēdzējus atgriezt Padomju Savienībā, kas tagad ir aizliegta Somijas konstitūcijā kā cilvēktiesību pārkāpums.
Koivisto izveidoja ciešus kontaktus ar Mihailu Gorbačovu, Džordžu H. Bušu un Ronaldu Reiganu. Viņš uzturēja privāto saraksti ar Gorbačovu un Bušu. Viņa saites ar pārējām Ziemeļvalstīm un Ziemeļvalstu kolēģiem bija ļoti tuvas un uzticamas. Viņš brīvi runāja zviedru, angļu un vācu valodā, kā arī apguva krievu valodu.
Kritiskajos brīžos, kad sabruka Padomju Savienība, un Baltijas valstis, īpaši Igaunija, atjaunoja neatkarību, Koivisto atsaucās uz neitralitātes politiku un izvairījās publiski atbalstīt Baltijas neatkarības kustību. Koivisto vadītā Somija atzina jauno Igaunijas valdību tikai pēc tam, kad to bija izdarījušas ietekmīgākās valstis.
Koivisto veica divus nozīmīgus vienpusējus diplomātiskus pasākumus, kas būtiski izmainīja Somijas politisko stāvokli. 1990. gadā pēc Vācijas atkalapvienošanās Koivisto vienpusēji atteicās no Parīzes miera līguma noteikumiem, kas ierobežoja Somijas aizsardzības spēku un bruņojumu. Pamatojums bija tāds, ka pēc tam, kad Vācijai bija piešķirtas visas suverēnas valsts tiesības, Somija nevarēja palikt saistīta ar novecojušo līgumu. Atteikšanās neradīja oficiālu protestu no Padomju Savienības vai no Apvienotās Karalistes. Otrs nozīmīgais solis bija atteikšanās no 1948. gada Somijas—PSRS līguma 1991. gadā, vienlaikus ar Padomju Savienības krišanu. Līgums, kura militārais aspekts gadu desmitiem bija veidojis Somijas ārpolitiku, nākamajā gadā tika aizstāts ar jaunu līgumu bez militāriem pienākumiem.
1990. gadā, daļēji motivējot ar nacionālismu, daļēji baidoties no darbaspēka samazināšanās, Koivisto ierosināja, ka jebkuram padomju pilsonim ar izcelsmi no Somijas vai Ingrijas, būtu atļauts imigrēt uz Somiju kā atgrieztai persona. Šim nolūkam gada laikā tika izdarīti grozījumi imigrācijas likumā.
1988. gada prezidenta vēlēšanās Mauno Koivisto tika pārvēlēts ar vēlētāju kolēģijas 189 no 301 balsīm vēlēšanu otrajā kārtā. Pēc Padomju Savienības sabrukšanas viņš atbalstīja radikālākus ideālus, piemēram, pievienojoties Eiropas Savienībai. 1992. gadā Koivisto uzsāka Somijas pievienošanās procesu Eiropas Kopienai. Dalības līguma galīgie noteikumi tika pabeigti dienā, kad Koivisto atstāja amatu.
Koivisto termiņš beidzās 1994. gadā. Viņu prezidenta amatā nomainīja Marti Ahtisāri, kas arī bija pievienošanās ES atbalstītājs.
Mūža nogale
Mauno Koivisto publicēja savus memuārus četros sējumos un turpināja darboties kā ekonomikas un vietējās un starptautiskās politikas komentētājs.
Koivisto dažkārt turpināja oficiāli pārstāvēt Somiju ārvalstīs, it īpaši 2000. gadā Dānijas karalienes Ingridas bērēs, karalienes Elizabetes mātes bērēs 2002. gadā un Ronalda Reigana bērēs 2004. gadā.
2009. gadā Koivisto atteicās atvainoties Igaunijai, ka viņa administrācija nebija atbalstījusi Igaunijas neatkarību.
2010. gada 3. martā viņš tika hospitalizēts ar sirds ritma traucējumiem, bet pēc mazāk nekā nedēļas tika izlaists no slimnīcas.
Koivisto veselības stāvoklis pasliktinājās 2016. gada decembrī Alcheimera slimības dēļ, un viņa sieva Tellervo kļuva par viņa aprūpētāju. Kad 2017. gada janvārī Koivisto mājās palika slikti un salauza roku, viņš pārcēlās uz pansionātu. 2017. gada maijā Koivisto tika nodots dzīves beigu posma aprūpē. Mauno Koivisto mira 2017. gada 12. maijā, 93 gadu vecumā. Viņa valsts bēres notika 2017. gada 25. maijā.
Ištvāns II Ārpāds
Ištvāns II (,, , ; dzimis 1101. gadā, miris ) bija Ārpādu dinastijas Ungārijas karalis no 1116. gada līdz savai nāvei 1131. gadā. Kronēts jau kā bērns 1105. gadā, tēvam karalim Kālmānam dzīvam esot.
Ištvāns II realizēja aktīvu ārpolitiku. Karoja ar Bohēmiju, Venēciju par Dalmāciju. 1123. gadā iebruka Volīnijā, aplencot Volīnijas Vladimiru. Uzņēma savā valstī Bizantijas sakautos pečeņegus. 1127. gadā karoja ar bizantiešiem. 1129. gadā ataicināja uz galmu brālēnu Bēlu II, kuru 1115. gadā tēvs Kālmāns bija padarījis aklu. Miris no dizentērijas 1131. gadā.
Flops
Flops jeb FLOPS (no - "peldošā punkta darbības sekundē") ir datoru jaudas tipveida mērs, kas norāda, cik daudz peldošā komata aritmētikas operācijas dators var veikt vienā sekundē. Tas ir īpaši noderīgs attiecībā uz zinātniskiem aprēķiniem, kur bieži vien tiek veikts liels skaits peldošā komata operāciju.
FLOPS tiek aprēķināts pēc sekojošas formulas:
Tipisks mūsdienu mikroprocesors spēj veikt 4 peldošā komata operācijas taktī, līdz ar to vienkodola 2,5 GHz procesora teorētiskā jauda ir 10 miljardi flopu jeb 10 gigaflopi.
Mijoko Vatai
Mijoko Vatai (ja; dzimusi Tokijā) ir Japānas starptautiskā meistare šahā (1994), četrkārtējā Japānas sieviešu šaha čempionāta uzvarētāja (1975, 1978, 1979, 2002).
Biogrāfija
1970. gadu sākuma līdz 2000. gadu sākumam bijusi viena no vadošajām Japānas šahistēm. Četras reizes uzvarējusi Japānas sieviešu šaha čempionātos: 1975., 1978., 1979. un 2002. gadā. 1979. gadā Alikantē piedalījusies Pasaules sieviešu šaha čempiones nosaukuma izcīņas cikla starpzonu turnīrā, kurā kopā ar Narelli Kelneri dalījusi 17.-18. vietu.
Pārstāvējusi Japānas komandu lielākajos komandu šaha turnīros:
1983. gadā FIDE viņai piešķīrusi starptautiskā arbitra (IA), bet 1994. gadā - starptautiskās meistares (WIM) nosaukumu. Japānas šaha federācijas ģenerālsekretāre.
Personīgā dzīve
Kopš 1973. gada tikusies ar amerikāņu pasaules šaha čempionu Bobiju Fišeru. 2011. gadā Islandes tiesa apmierināja Mijoko Vatai prasību atzīt, ka viņa no 2004. gada līdz Fišera nāvei 2008. gadā ir bijusi precējusies ar Bobiju Fišeru.
Kaviļas
Kaviļas (la) ir graudzāļu dzimtas ģints, kurā ir klasificētas aptuveni 300 daudzgadīgu lakstaugu sugas. Savvaļā sugas ir sastopamas daudzviet mērenajā joslā un subtropu joslā, kā arī tropu kalnos.
Daudzas sugas ir svarīgas lopbarības kultūras. Kā dekoratīvie augi tiek izmantotas vairākas sugas, piemēram, Stipa brachytrich, Stipa arundinacea, Stipa splendens, Stipa calamagrostis, Stipa gigantea un Stipa pulchra.
Augiem raksturīgas raupjas, ieritinātas lapas un vārpskaras.
Latvijā ir sastopama tikai viena, ievazāta suga — Matveida kaviļa (Stipa capillata, sinonīms Stipa juncea).
Korklinīki (Mežvidu pagasts)
Korklinīki ir ciems Mežvidu pagastā, Kārsavas novadā. Atrodas 267 km attālumā no Rīgas.
Səbail FK
Səbail FK ir Azerbaidžānas futbola klubs, kas spēlē Azerbaidžānas premjerlīgā.
Valērijs Čibiņejevs
Valērijs Čibiņejevs (uk, dzimis, Berdjanskā, Zaporižjas apgabals, miris , netālu no Hostomeļas, Kijivas apgabals) bija Ukrainas karavīrs, Ukrainas Bruņoto spēku virsnieks, 79. atsevišķās desanta brigādes snaiperu rotas komandieris. Ukrainas varonis (2016).
Dzīves gājums
Dzimis 1988. gada 3. martā Berdjanskā. Agri zaudējis vecākus, tāpēc uzaudzis internātskolā. Pēc 9. klases Valērijs Čibiņejevs iestājās Zaporižjas militārajā licejā. Pēc skolas viņš pabeidza Odesas Sauszemes spēku akadēmiju.
Karš Donbasā
Valērijs Čibiņejevs ir piedalījies kaujas operācijās kopš pirmajām bruņotā konflikta dienām Ukrainas austrumos. 2016. gada jūlijā kaujas misijas laikā novērošanas postenī netālu no Avdijivkas kapteiņa vadītās snaiperu grupas iznīcināja ložmetēju un granātmetēju apkalpes un vienu snaiperi, kopā 12 apstiprinātus mērķus. Tā paša mēneša beigās viņš tika ievainots. Neraugoties uz to, viņš turpināja vadīt savu vienību, kas ļāva UBS noturēt pozīcijas.
Kapteinim Valērijam Čibiņejevam Ukrainas prezidents Petro Porošenko par godu Ukrainas neatkarības 25. gadadienai 2016. gada 24. augustā parādes laikā piešķīra titulu "Ukrainas varonis".
Īdeņas kanāls
Īdeņas kanāls (arī Īdenu kanāls, Īdeņu kanāls, 6 kilometrus vidustecē Vecmalta) ir daļa no Lubāna ezera hidrotehniskās sistēmas. Novada uz Meirānu kanālu (un tālāk uz Aivieksti) daļu no kādreiz tieši Lubānā ietekošo upju ūdeņiem ezera dienvidu krastā, no kurām lielākās ir Rēzekne un Malta.
Tek gar Lubāna dienvidu krastu. Lielākās pietekas - Ciska, Suļka, Vecmalmuta. Kanāla krastos atrodas Īdeņa, Teirumnīki, Zvejsola. Kanāls šķērso valsts autoceļu V573 (Nagļi – Īdeņi). Liela daļa no kanāla atrodas dabas lieguma Lubāna mitrājs teritorijā. Pie Īdeņas kanāla ietekas Meirānu kanālā izbūvēts Kalnagala hidromezgls, caur kuru Meirānu kanālā ietek arī Lubāna izvadkanāla un Zvidzes kanāla ūdeņi.
Tulči
Tulči ir ciems Smiltenes novada Drustu pagastā. Atrodas pagasta ziemeļu daļā.
Apdzīvotā vieta atrodas nomaļus no valsts autoceļiem. Pie diema atrodas Tulču dīķis.
Rhythm Thief & the Emperor's Treasure
Rhythm Thief & the Emperor's Treasure, zināms Japānā kā Rhythm Thief R: Emperor Napoleon's Legacy ir ritma, puzles un piedzīvojumu videospēle, ko izstrādājis Xeen, bet publicējis Sega Nintendo 3DS konsolei. Tā tika izdota 2012. gada 19. janvārī Japānā, 5. aprīlī Eiropā, 12. aprīlī Austrālijā un 10. jūlijā ASV.
Annaskalns
Annaskalns, retumis saukts arī par Baznīcas kalnu ir aizsargājamo kultūrvēsturisko pieminekļu sarakstā iekļauts paugurs Suntažu pagasta Juglas ciema centrā. Tā absolūtais augstums pašā rietumu galā sasniedz 71,5 m virs jūras līmeņa. Savu nosaukumu garenais, osveidīgais jeb kangarveidīgais paugurs ieguvis kādreizējās blakus esošās Annasmuižas (de) dēļ, kas faktiski bija Suntažu muižas pusmuiža.
Vēsture
Valsts kultūras pieminekļu aizsardzības inspekcijas aizsargājamo kultūrvēsturisko pieminekļu sarakstā Annas jeb Baznīcas kalns figurē kā vietējās nozīmes dabas un arheoloģijas objekts Nr.1871. Tas saistīts ar to, ka Annaskalna rietumu galā nelielos daudzumos padomju laikos tika iegūta smilts un grants, bet, pēc nejaušas uzduršanos viduslaiku senkapu apbedījumiem, kalnam tika piešķirts vietējas nozīmes dabas aizsardzības objekta statuss, un būvmateriālu ieguve tika pārtraukta. Uzskata, ka šeit atrodas zviedru laiku senkapsēta, kas datējama ar 17 -18. gadsimtu. Tā kā Annaskalns ir augstākā vieta ciemā no kura var labi pārredzēt un kara laikā apšaudīt apkātni un ceļus, tad šeit, kalna rietumu daļas augšpusē var vēl samanīt aizaugušu tranšeju paliekas kā saglabājušos no otrā pasaules kara laika cīņu liecību.
Geogrāfija
Tā ir augstākā vieta Juglas ciemā. Annaskalns pēc izcelsmes ir radniecīgs osiem ("ōsiem") jeb Lielajiem Kangariem un savieno tos tālāk ar padomju laikos gandrīz noraktajiem Suntažu osiem jeb kangariem. Annaskalna A galā atrodas nelielais Līvu kalns, kas savu nosaukumu varētu būt ieguvis no tuvējām Lībiešu mājām. Lejā gar Annaskalna ziemeļu nogāzi uz Mazo Juglu tek Levenstrauts, bieži saukts arī par Lēvenurgu. Tas pēc sniegiem bagātām ziemām plaši pārplūdina blakus esošās palieņu pļavas, vairāk atgādinot ezeru vai ūdenskrātuvi, tad Juglas—Ogres grants ceļš V968 vairāk atgādina uzbērumu, valni vai dambi, pa kuru norisinās satiksme. Vēsturē bijuši gadījumi, kad ūdens ir plūdis pāri arī ceļam.
Augu un dzīvnieku valsts
Mūsdienās Annaskalns ir stipri aizaudzis ar dabisko veģetāciju — dažādiem lapu kokiem un krūmiem. Galvenās kokaugu sugas ir platlapji, tādi kā ozoli, kļavas, liepas, daudzviet otrā stāvā, pamežā aug lazdas, ievas, krūkļi. Ziemeļu nogāzes pašā lejā gar Levenstrautu arī baltalkšņi, melnalkšņi, sudrabvītoli, dažādas kārklu sugas, grimoņi. Kalna austrumu daļā spēcīgi, agresīvi izplatās apses, kuras ir iecienījuši blakus Lēvenurgā dzīvojošie bebri, kuru darbības sekas daudzviet ir manāmas. Nelielā piejaukumā austrumu daļā ir arī priedes, taču, kalnam aizaugot, tām pasliktinājušies apgaismošanas apstākļi un tās citu koku konkurences negatīvi ietekmētas, pamazām tiek izspiestas no ekoloģiskās nišas. Annaskalna dienvidu nogāzē aug vareni 200—300 gadīgi ozoli, te vērojama arī to pašizsēja un biezas ozolu jaunaudzes izveidošanās. Zemsedzē šeit plaši izpletušās sānpapardes. Pavasarī zemsedzē ēnainajās vietās var manīt mūžzaļās kumeļpēdas un zili ziedošās vizbulītes, kuras vēlāk nomaina maijpuķītes. Kalna straujās aizaugšanas dēļ, ļoti apdraudētas meža vizbuļa jeb Daugavas anemones (Anemone sylvestris) un šķeltlapu silpurenes (Pulsatilla patens) atradnes. Savukārt paugura ēnainās ziemeļu daļas nogāzēs daudz kritalu, kas kalna pakājē atkušņos tiek appludinātas ar Lēvenurgas ūdeņiem, veicinot mikropurvāju rašanos ar attiecīgu veģetāciju. Annaskalns uzskatāms par savdabīgu ornitoloģisku "oāzi, salu" Juglas ciemā, jo sakarā ar to, ka kalnā ir padaudz lielu, vecu dobumainu koku, tajos perē dažādi dobumperētāji putni, piemēram pūces, apogi, kovārņi, dzeņi, meža baloži, ūbeles, strazdi. Mazākos koku dobumos ligzdo dažādas zīlīšu sugas, dzilnīši, mizložņas u.c. Lielākais kalnā dzīvojošais putns ir krauklis.
Teikas un nostāsti
Ir nostāsts par Annas kalnu, ka retumis klusos vakaros un pilnmēness naktīs, kad kalnu apņem no Lēvenurgas zemuma ieplūdušie miglas vāli, no kalna dziļumiem it kā esot sadzirdamas spēji nogrimušās baznīcas zvanu skaņas un ļaužu balsis. Vietējais nostāsts vēsta, ka zviedru laikos kalna koka baznīcā esot laulājušies Annenhofas pusmuižas jaunā guvernante, skaistā Anna ar stalto kalēja dēlu Kalvi. Tomēr uz daiļo jaunavu acis esot metis arī bagātais, bet vecais un riebīgais, divkosīgais purva vecis Žļauga, kuram tolaik piederējusi stikla lietuve Glāzniekos. Ļaudis mēļojuši, ka viņam palīdz pats nelabais, par ko Žļauga esot gūstījis un sava glāžu šķūņa pagrabos, aizkorķētās pudelēs līdz pārdošanai turējis savu izkalpināto ļaužu dvēseles. Un tā kā jaunā Anna nu nekādi nav bijusi ar mieru iziet pie viņa par sievu, tad vecais viltīgais vecis noslēdzis līgumu ar purva velnu, gadījumā, ja Anna viņam netiek pieburta, tad lai viņa nav nevienam. Taču izrādās, ka vislielākā un stiprākā burvība ir patiesa abpusēja mīlestība. Un tā purva velnam neatlicis nekas cits kā abu jauno kāzu ceremonijas laikā uzsūtīt lielu negaisu un, zibsnījot zibeņiem un grandot pērkoņiem, nogremdēt pazemē baznīcu ar visiem tajā esošajiem ļaudīm, pašu nelūgto, veco, noslēpušos Žļaugu ieskaitot. Tā esot radušies Annas jeb Baznīcas kalna un Žļaugu purva nosaukumi.
Pudiķa iela
Pudiķa iela ir iela Rīgā, Vidzemes priekšpilsētā, Teikā. Tā sākas pie krustojuma ar Tālivalža ielu un beidzas krustojumā ar Bajāru ielu. Ielas garums ir 562 metri. Ielas nosaukums tobrīd plānotajai (dabā iestigotajai) ielai piešķirts 1929. gada oktobrī. Līdzīgi kā vairākām citām ielām Teikā, ielai dots poētisks nosaukums: tā nosaukta Raiņa lugas "Indulis un Ārija" tēla Pudiķa vārdā.
Ielu savienojumi
Pudiķa iela krustojas ar:
Jēkaba Alkšņa Rīgas Kara aviācijas augstākā inženieru skola
Pēc Latvijas Republikas neatkarības atjaunošanas deklarācijas pieņemšanas 1990. gada 15. maijā RKAAIS kursanti kopā ar Baltijas kara apgabala virsniekiem piedalījās Interfrontes mītiņā pie Latvijas Republikas Augstākās Padomes ēkas. 1993. gadā RKAAIS izformēja, tagad tās ēkās atrodas Rīgas Tehniskās universitātes Transporta un Mašīnzinību fakultāte.
Pirmsākumi
Par RKAAIS pirmsākumu uzskata 1938. gadā Jejskā pie Azovas jūras organizētos kursus speciālo dienestu virsniekiem. Pēc Ziemas kara 1940. gadā Jūras kara aviācijas speciālo dienestu skolu stratēģisku iemeslu dēļ pārcēla uz Karēļu-somu PSR pilsētu Sortavalu. Pēc militārās nozares vadītāju rīkojuma bijušajā Somijas teritorijā izveidoja dažādas militārās struktūras. Sakarā ar Turpinājuma kara sākšanos 1941. gadā skolu evakuēja uz Molotovu, kur 1942. gadā izveidoja sakaru nodaļu. Pēc Otrā pasaules kara beigām 1945. gadā to pārdēvēja par Jūras spēku aviācijas sakaru skolu (ru). Pēc kara beigām skolu pārcēla uz Novohradu-Volinsku. Mācības oficiāli sākās 1946. gada 1. novembrī. Pirmie absolventi bija augstākās klases radiotehnikas speciālisti, un vēlāk kursantus pieņēma no staršinām (vecākiem virsseržantiem) un mičmaņiem (virsniekvietniekiem), kuri pēc kursu pabeigšanas ieņēma virsnieku amatus jūras aviācijas sistēmā. Virsnieki ar skolas diplomu apkalpoja jūras gaisa kuģu radiosakaru iekārtas, kā arī pārraudzīja uz zemes esošo radionavigācijas staciju darbību. Jāatzīmē, ka viena no ВМАУС filiālēm apmācīja šifrēšanas speciālistus darbam kodēšanas mašīnās, piemēram, nacistu ENIGMA. Kopumā līdz 1949. gadam skola absolvēja četras specialitātes (līdz 1953. gadam izglītības iestāde ievērojami paplašināja savu profilu līdz desmit specialitātēm).
Rīgas kara aviācijas augstākā inženieru skola
1952. gada maijā PSRS Bruņoto spēku Ģenerālštābs nolēma Jūras karaspēka aviācijas sakaru skolu pārcelt uz Rīgu. Jūras karaspēka skola atradās speciāli ierīkotā un aprīkotā teritorijā Ķīšezera krastā Ezermalas ielā 2. 1957. gadā skolu pārdēvēja par Rīgas kara aviācijas radiotehnikas skolu (РВАРТУ), 1967. gadā par Jēkaba Alkšņa Rīgas kara aviācijas augstāko inženieru skolu (РВВАИУ).
Inženieru personāla apmācību veica šādās fakultātēs:
Kopumā izglītojošās aktivitātes skolā bija vērstas uz gaisa spēku frontes aviācijas inženieru apmācību. Vairāk nekā 50% no apmēram 170 pasniedzēju un pētnieku bija ar zinātņu akadēmiskiem grādiem un pakāpēm, no kuriem 12 bija zinātņu doktori un profesori. Skola izveidoja arī savu akadēmisko padomi, kas katru mēnesi aizstāvēšanai pieņēma vienu vai divas disertācijas zinātņu kandidātu grāda iegūšanai.
Skola veica zinātniskus pētījumus, kas saistīti ar gaisa kuģu uzlabošanu, kara gaisa kuģu uzticamību, izturību, ekspluatāciju un apkopi. Skolai bija moderna izglītības un materiālā bāze, ieskaitot mācību lidlauku Skultē, skolas angāru ar aviācijas kara tehniku, septiņas pētniecības laboratorijas, lidmašīnu simulatorus, datoru centru, doktorantūru utt.
Slēgšana
1991. gadā notika pēdējā Jēkaba Alkšņa Rīgas kara aviācijas augstākā inženieru skolas kursantu uzņemšana, bet 1993. gadā Jēkaba Alkšņa Rīgas kara aviācijas augstāko inženieru skolu izformēja. Fakultāšu kadeti, virsnieki un aprīkojums tika sadalīti starp Tambovas, Irkutskas un Voroņežas augstākās inženieru aviācijas kara skolām. Pēc skolas slēgšanas teritorija uz vairākiem gadiem bija neapsaimniekota, bet vēlāk uz bijušās karaspēka skolas telpām pārcēla RTU Transporta un Mašīnzinību fakultāti.
Žogoti
Žogoti ir ciems Rēzeknes novada Ilzeskalna pagastā. Atrodas pagasta centrālajā daļā 5 km no pagasta centra Ilzeskalna, 20 km no novada centra Rēzeknes un 205 km no Rīgas.
Apdzīvotā vieta atrodas Gailumu ezera krastā.
Ciema teritorijā atrodas valsts nozīmes arheoloģiskais piemineklis - Žagatu senkapi I un vietējās nozīmes arheoloģiskais piemineklis - Žagatu senkapi II.
Saimons Gerenss
Saimons Gerenss (en; dzimis ) ir bijušais profesionālais Austrālijas šosejas riteņbraucējs. Gerenss ir divkārtējs Austrālijas čempions grupas braucienā, uzvarējis 2012 un 2014. gadā. Viņa lielākie sasniegumi ir 4 kopvērtējuma uzvaras Tour Down Under, un viendienas sacensībās 2009. gada GP Ouest-France, 2012. gada Milāna—Sanremo, 2014. gada Ljēža—Bastoņa—Ljēža, 2012. un 2014. gada Grand Prix Cycliste de Québec, 2014. gada Grand Prix Cycliste de Montréal un uzvaras posmos visās trijās Lielajās tūrēs. 2013. gada Tour de France, Gerenss uzvarēja trešā posma sprinta finišā un pārņēma dzelteno līdera krekliņu, pēc tam ar komandu uzvarot arī nākamajā posmā komandu braucienā.
2014. gada Pasaules čempionāta grupas braucienā Gerenss izcīnīja sudraba medaļu.
2018. gada sezonā pievienojies  komandai.
2018. gada augustā paziņoja par plāniem beigt karjeru pēc sezonas beigām.
Flora (nozīmju atdalīšana)
Flora var būt:
Ašots Nadanjans
Ašots Nadanjans (hy; dzimis Baku) ir Armēnijas starptautiskais meistars šahā (1997).
Biogrāfija
Šahu iemācījies spēlēt septiņu gadu vecumā. Trīs reizes piedalījies PSRS junioru šaha čempionātos (1987, 1988, 1989) un tikpat reizes spēlējis Armēnijas šaha čempionātu finālos (1997, 1998, 1999). 1992. gadā dalījis pirmo vietu starptautiskajā šaha turnīrā Čenstohovā. 1996. gadā uzvarējis starptautiskajā šaha turnīrā Tbilisi. Pārstāvējis Armēnijas komandu Pasaules šaha olimpiādē 1996. gadā. 1999. gadā piedalījies pirmajā Eiropas individuālajā šaha čempionātā. 2013. gadā Hantimansijskā piedalījies Pasaules čempionātos ātrajā šahā un šaha ātrspēlē.